钦定古今图书集成/明伦汇编/闺媛典/第168卷 > 王宗岱妻张氏
## 钦定古今图书集成/明伦汇编/闺媛典/第168卷 > 王宗岱妻张氏

按《萧山县志》：“张氏，谊之姊，读书知古训，归诸生王宗
岱，六载而岱没。二子绍充、绍冕，皆在孩提。氏辛苦备
尝，训子读书，充有声文学，冕仕至苑马寺副。孙明允，
曾孙鸿业、鸿烈，皆举明经孝廉。”

===杨敏妻齐氏===按《诸暨县志》：齐氏，名妙观，南隅杨敏妻。年十八，敏亡，
子仲洧甫周岁，舅姑欲夺其志，齐断发破面，抱孤向
舅姑泣曰：“妇为死者守此，孤不忍使之无归。”舅姑怒，
令自食，斋居斗室，纺绩资生。舅姑没，托老婢经理。其
家闭门不启，开一窦以通饮食。如是二十年，年六十
七卒。